Fagskolen Oslo

Fagskolen Oslo er høyere yrkesfaglig utdanning lokalisert under Kuben yrkesarena på Økern, etablert som Kristiania tekniske aftenskole i 1876. Fagskolen tilbyr studier innen tekniske fag og helse- og oppvekstfag, samt ledelsesfag. Skolen samarbeider med partene i arbeidslivet, bransjeorganisasjoner og både private og offentlige virksomheter. Fra høsten 2020 skilte Fagskolen Oslo Akershus lag fordi Akershus gikk inn i Viken. Fagskolen Oslo er idag selvstendig og eies av Oslo fylkeskommune.

Fagskolen tilbyr en rekke utdanninger som bygger på fag-/svennebrev, autorisasjon eller minst fem års praksis. Fagskoleutdanningene varer fra ett eller to år og gir yrkesrettet kompetanse. Skolen tilbyr utdanning innenfor tekniske fag og helse- og sosialfag, både på heltid og på deltid. Skolen har tett samarbeid med Kuben videregående skole på Kuben yrkesarena.

Utdanningstilbud
Alle utdanningstilbudene ved Fagskolen Oslo er godkjent av NOKUT. De tilbyr høyere yrkesfaglige studier innen byggfag, BIM-tekniker (bygningsinformasjonsmodellering), KEM-tekniker (Klima, energi og miljø) og elektrofag. Innen helse- og oppvekstfagene tilbyr skolen, psykisk helse, eldreomsorg, helseadministrasjon, samt veiledningsfag.

Historie
Fagskolen ble etablert i 1876 under navnet Kristiania tekniske aftenskole. Fra 1971 var skolen plassert i lokaler sammen med Sofienberg videregående skole på Sofienberg i bydel Grünerløkka i Oslo, da som Oslo elementærtekniske skole og Oslo tekniske skole. Oslo elementærtekniske skole kom fra Stenersgata 5. På 1980-tallet fikk skolen navnet Sofienberg tekniske fagskole, og fra 2007, Fagskolen i Oslo. Våren 2014 slo fagskolene i Oslo og Akershus seg sammen og 10. april vedtok bystyret i Oslo at skolen skulle hete Fagskolen Oslo Akershus. 1. januar 2020 ble Viken etablert, likevel ble det bestemt at studentene skulle fullføre skoleåret uten endringer i strukturene. Fra høsten 2020 endret fagskolen navn til Fagskolen Oslo

Fagskolen frem til skolestart 2020 læresteder underlagt fire videregående skoler Bjørkelangen videregående skole, Rud videregående skole, Strømmen videregående skole og Vestby videregående skole. Fra høsten 2020 er disse skolene studiested for fagskoler i Viken. Av skolens ca 1000 studenter i 2019 gikk nær 200 av disse i Akershus.

Rektorer 
Fagskolen Oslo (2020–)
 2020–: Kirsti Andresen
Fagskolen Oslo Akershus (2014–2020)
 2016–2020: Kirsti Andresen
 2016: Ingunn Marie Eide (fungerende)
 2014–2016: Ingeborg Nordang (midlertidig) fra Hersleb videregående skole
Fagskolen i Oslo (2007–2014)
 2013–2014: Laila Nagelhus
 2013: Merete Pettersen (fungerende)
 2013: Terje Bogen 
Sofienberg tekniske fagskole (~1980–2007)
 –2007: Erik Lindalen
 1990–tallet: Marit Waage Oppedal (barnebarn av Peter Waage)
Oslo tekniske skole  (~1980)

Oppmerksomhet 
 2018, oktober: Tildeles Gullhammeren, i kategorien kompetanse, Utdelt av Kommunal- og moderniseringsdepartementet. 
 2019, november: Vinner Utdanningskvalitetsprisen for høyere yrkesfaglig utdanning 2019 for tiltaket Digital samhandling. Utdelt av DIKU

Referanser

Eksterne lenker 
 Hjemmeside

  
Kuben yrkesarena
Økern
Skoler i bydel Grünerløkka
Utdanningsinstitusjoner etablert i 1876
Skoler i bydel Bjerke
Kabelgata (Oslo)